A rectus diastasis mérési lehetőségei 
Measurement methods of diastasis recti abdominis

Absztrakt: 

Háttér: A rectus diastasis nőket és férfiakat egyaránt érintő probléma, melyre napjainkban is kevés figyelmet fordítunk. Különböző mérési módszereket alkalmazhatunk az állapot felismerésére és nyomon követésére. 
Cél: Célunk volt összefoglalni a mérőeszközök használatának módjait és alkalmazásuk megbízhatóságát.
Anyag és módszer: Közel 20 év szakirodalmát átfogva, öt adatbázisban, a PubMedben, a Google Scholarban, a Science Directben, a Springer Linkben, valamint az EBSCO-ban végeztünk keresést a rectus diastasis mérésével kapcsolatban. A beválasztott cikkekből a minta jellemzőit, a mérőeszközöket, az alkalmazott protokollokat és az eredményeket vontuk ki. 
Eredmények: 13 tanulmány került feldolgozásra, melyek a palpatiós, a centiméter szalagos, a caliperes, az ultrahang készülékes, a CT-s és az MRI-s mérési módszereket mutatták be. Az egyes eszközök külső és belső megbízhatósága 0,5-0,99 között változott.
Következtetés: A leggyakrabban alkalmazott mérőmódszernek az ultrahang bizonyult, azonban egy tapasztalt vizsgáló a fent említett lehetőségek bármelyikét biztonsággal alkalmazhatja.
Abstract: 

Background: Diastasis recti abdominis affects both women and men but nowadays we attend too few attention to it. There are different measurement methods which we can use to identify and screen this condition.
Objective: Our aim was to summarize the way to use these measurement tools and the reliability of their use.
Material and Methods: Literature of nearly 20 years was screened in five databases, in PubMed, in Google Scholar, in Science Direct, in Springer Link and in EBSCO. We extracted the sample’s characteristics, the measurement tools, the protocols and the results from the included articles. The different tools’ inter- and intra-rater reliability lied between 0,5-0,99.
Results:  13 studies were analized, in which palpation, tape measure, caliper, ultrasonography, computer tomography and magnetic resonance imaging was used to determine the size of inter-recti distance. 
Conclusion:  Ultrasaound was the most evaluated tool but an experienced assessor could safely use all of the afore mentioned measurement possibilities.
Kulcsszavak: rectus diastasis, inter-rectus távolság, mérés, review
Key words: diastasis recti abdominis, inter-recti distance, measurement, review

Bevezetés:

A hasfalat alkotó izmok feladata nemcsak a törzs fiziológiás mozgásainak kivitelezése, hanem a hasűri szervek védelmezése, elmozdulásuk korlátozása, az intraabdominális nyomás fenntartása, ezáltal a légzésben való részvétel is. Mindezen feladatokban való szerep nagyban függ az elülső hasizmok, a fascia és a linea alba nyújthatóságától, valamint integritásától. Ha e struktúrák valamelyike sérül, mint például a rectus diastasisban, célunk kell legyen az állapot mielőbbi diagnosztizálása, majd a hasfal egységének és funkciójának minél teljesebb helyreállítása, hogy ezáltal megelőzzük a lehetséges szövődményeket (1). 
A rectus diastasis (DRA) az egyenes hasizmok szétválása a linea alba mentén, mely relatív gyakran érinti a nőket a terhesség során, és az egészséget negatívan befolyásolhatja (2, 3, 4). Az inter-rectus távolság (IRD) a legalkalmasabb a rectus diastasis mértékének megállapítására. Ezt a musculus rectus abdominis teljes hossza mentén, annak mediális szélei közt detektálható távolságként definiálhatjuk (5). Az IRD változásának nyomon követése a terhesség, illetve a postpartum időszak során segít eldönteni, hogy szükség van-e a későbbiekben terápiás beavatkozásra, avagy a fennálló rés a természetes regeneráció során záródni fog. Hogy megfelelő döntést tudjunk hozni, elengedhetetlen egy adekvát és klinikailag megbízható mérési eszköz megléte, mely kellő pontossággal bír a kis változások tekintetében is.
A szakirodalomban számos lehetőséget ismertettek már a mérés kivitelezésére, így például alkalmazható ujjszélesség, centiméter szalag, caliper, ultrahang készülék, illetve a költségesebb, ám sokkal pontosabb képet adó mágneses rezonancia vizsgálat (MRI) és a komputer tomográfia vizsgálat (CT) (6, 7, 8, 9). Például palpatió esetén ujjszélességben kapjuk meg az eredményt, míg a calipert használva, az annak szárai közti, század mm pontos eredményt tudjuk leolvasni. Habár napjainkban egyre több adat jelenik meg a rectus diastasisról, még sincs megegyezés annak tekintetében, hogy pontosan milyen magasságban vizsgáljunk, és hogy mekkora értéktől számít kórosnak az inter-rectus távolság. Nullipara nők esetén ultrahanggal vizsgálva a köldök felett a 22 mm-es távolság, míg a köldök alatt a 16 mm-es távolság még normális (10). A terhességek és a szülések hatására azonban ezek az értékek nőhetnek (11). 
Ahhoz, hogy a kezelés során megfelelő terápiás tervet és célt tudjunk felállítani, illetve, hogy nyomon tudjuk követni a változásokat, fontos, hogy először mérlegeljük a rendelkezésre álló vizsgáló eszközöket és kellő ismeret birtokában hozzuk meg döntésünket. Jelen tanulmány célja összegezni és értékelni a jelenleg a rectus diastasis mérési lehetőségeiről rendelkezésre álló szakirodalmat. Ezzel szeretnénk segítséget nyújtani a gyógytornászoknak és a kutatóknak, hogy a megfelelő, klinikai jelentőséggel bíró és gyors vizsgáló eszközt választva, költséghatékonyan tudják mérni a rectus diastasis mértékét.
Anyag és módszer:

Adatforrás:
A 2000-es évtől 2017. áprilisáig terjedően öt adatbázisban kerestünk releváns cikkeket. Ez az öt adatbázis a PubMed, a Google Scholar, a Science Direct, a Springer Link, valamint az EBSCO voltak. A kereső szó két részből tevődött össze. Egyrészt tartalmazta a rectus diastasis vagy inter-rectus távolság kifejezéseket valamilyen formában, illetve a mérés, vizsgálat, kimenetel szavak valamelyikét. Ehhez adódott még hozzá a manuális keresés, mely a feldolgozott cikkek referenciáira tért ki. Habár a legtöbb irodalom a terhességgel összefüggő rectus diastasis kapcsán jelent meg, mégsem korlátoztuk le a keresést a pre- vagy postnatális időszakra, hiszen az állapot a férfiakat is érintheti, s mi a mérési módszerekre hegyeztük ki a keresést. A vizsgálatban a kutatás típusának nem volt jelentősége, azonban a vizsgálók nyelvi korlátai miatt csak angol, német vagy magyar nyelvű cikkeket tudtunk feldolgozni. 
Cikkek kiválasztása és adatok kinyerése:

A releváns irodalom kigyűjtéséhez először a címet, illetve az absztraktot olvastuk el. Amennyiben egy cikk kapcsán az absztrakt nem nyújtott elég információt vagy kérdés merült fel, úgy elolvastuk a teljes szöveget. A második fázisban az előzetesen összegyűjtött, releváns irodalom egészét végig olvastuk, hogy megállapítsuk, melyik cikk felel meg maradéktalanul a kritériumoknak. Ezek után egy adatkinyerést hajtottunk végre előre meghatározott szempontok szerint, ahol kiemeltük adott cikkből a mintára vonatkozó jellemzőket, a mérésről szóló információkat, a mérési protokollt és az eredményeket. Amennyiben a megbeszélés során egy cikk kapcsán ellentétes véleménybe ütköztünk, úgy az adott problémát átbeszéltük, amíg közös megegyezésre nem jutottunk. 
Eredmények:

Az első keresés alapján 1959 cikket találtunk, mely a rectus diastasissal és annak mérésével foglalkozott. Miután az absztrakt és a cím alapján kizártuk az ismétlődő tanulmányokat, a nem releváns közleményeket, valamint a nem angol, német, vagy magyar nyelvű cikkeket, 17 tanulmány maradt mélyebb vizsgálatra. Végül 13 dolgozat felelt meg maradéktalanul a beválasztási kritériumoknak, így e cikkeket dolgoztuk fel. A beválasztási folyamat az 1. ábrán látható, míg a tanulmányok az 1. táblázatban kerültek összefoglalásra. A közleményekben összesen 507 felnőttet vizsgáltak meg, melynek 11%-a férfi volt, míg 89%-a nő. 

1. ábra: Folyamatábra
A szakirodalmi keresés során egy prospektív randomizált kísérletet találtunk, melyben a szerzők a computer tomográfiai vizsgálat eredményeit az intraoperatív mérés során kapott értékekkel hasonlították össze (12 NOTEREF _Ref481139227 \h 
). A további cikkek megfigyeléses vagy klinikai vizsgálatok (6, 13-18 NOTEREF _Ref481139436 \h  \* MERGEFORMAT 


 NOTEREF _Ref481139656 \h  \* MERGEFORMAT 
 NOTEREF _Ref481139403 \h  \* MERGEFORMAT 
 NOTEREF _Ref481139383 \h  \* MERGEFORMAT 


 NOTEREF _Ref481139535 \h  \* MERGEFORMAT 
 NOTEREF _Ref481139467 \h 
), illetve megbízhatósági vagy validitási tanulmányok voltak (5, 9, 19-21). A vizsgálatok során alkalmazott mérő módszerek nagyban különböztek egymástól. Egy esetben palpatióval, egy esetben centiméter-szalaggal, két esetben caliperrel, két esetben CT-vel, egy esetben MRI-vel és további két esetben intraoperatívan, vagy ezeket kombinálva végezték a méréseket. A legnagyobb arányban (10 cikk) mégis az ultrahang készüléket használták a vizsgálók. 
A mérések kivitelezéséhez alkalmazott testhelyzetek közel azonosak voltak. Minden vizsgálathoz az alanynak a hátára kellett feküdnie hajlított lábakkal. Egyes esetekben a fej alá került párna (5, 13, 17, 21), egy esetben a térdek alá (20), míg több esetben egyáltalán nem használtak párnát (6, 9, 12, 15, 16, 18). Hasonlóan eltérő volt a vizsgálat közben a karok helyzete. Azok vagy nyújtva helyezkedtek el a törzs mellett a talajon (5, 6, 9, 12, 16, 17, 20, 21), vagy keresztezve a mellkason (13).

Az inter-rectus távolság detektálásakor használt mérési pontok is igen változatos képet mutattak. Abban egy kivételével (6) mindegyik cikk megegyezett, hogy a köldök fölött és alatt is végeztek méréseket. Miliméterenként vizsgáltak Petrenko (14), Elkhatib (15)  és Emanuelsson (18). Néhány esetben a köldök alatt és fölött 2-2,5 cm-rel vizsgáltak (9, 12, 13, 20), néhányan 3-3,5 cm-re a köldöktől (5, 17), további pár esetben pedig 0-12 cm közt több ponton is végeztek méréseket (6, 16, 19). Csak a hasizmok nyugalmi állapotában vizsgálták a rectus diastasist Petrenko (14), Elkhatib (15), Mendes (16) Emanuelsson (18), Liaw (20), nyugalomban és részleges felülés miatt aktivált izmok mellett is mért Keshwani (5, 17), Iwan (13), Chiarello (19), nyugalomban, hasbehúzás mellett és felülés közben is mért da Mota (12), csak felülés közben vizsgált Barbosa (6), valamint da Mota (9). A légzésre is figyelemmel voltak a kutatók, vagy kilégzéskor (12, 13, 16, 20, 21) vagy pedig belégzés közben (9, 15, 16, 18) készítették el a méréseiket.
Test-retest vizsgálatról csupán három cikkben számoltak be (12, 13, 20). Mota et al. (12) az első adatok felvételekor 0,93-0,99 közti megbízhatósági értéket kapott az ultrahang tekintetében, míg a visszamérés során az eredmények ettől elmaradtak (ICC=0,5-0,9). A mérési hibatartomány is hasonlóan növekedett a két mérés közt: 0,65-1,99 mm vs. 2,28-4,36 mm. Iwan et al. (13) a visszamérés során a megbízhatóság tekintetében nagyon jó értékeket kapott (ICC= 0,79-0,98), hasonlóan az első mérésekhez (ICC>0,91), habár a mérési hibatartomány kis mértékben növekedett (0,02-0,17 cm vs. 0,09-0,3 cm). Liaw et al. (20) az első ultrahangos méréskor 0,91-0,97 értékeket kapott a megbízhatóság tekintetében, mely eredmények a második mérés során javultak (ICC=0,92-0,97). Ezzel szemben a mérési hibatartomány csökkent (0,13-0,2 cm vs. 0,12-0,18 cm).

	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Iwan, T. et al. (2014.) (13)
	n=30 fő
	13 fő nullipara, 
3 fő szült már (1-4 gyermek)
	Ultrahang készülék
	Egy tapasztalatlan és egy tapasztalt, független vizsgáló.
	Az alacsony és a magas felbontású képek között nem volt szignifikáns különbség (p=0,91).

	
	14 férfi, 16 nő
	BMI=23,89 kg/m2
(SD 2,76)
	Alacsony felbontás: Chison 8300 Deluxe, 7,5 MHz lineáris transzducer (Chison Medical Imaging Co. Ltd., Kína)
	Mérési pontok: a köldök fölött és alatt 2 cm-rel, háton fekvő helyzetben, a kilégzés végén. 
	A mérések belső megbízhatósága igen magas volt (ICC>0,91).

	
	24,4 év (SD 7,4; R 20-53)
	
	Magas felbontás: Phillips iU22, 12,5 MHz lineáris transzducer (Royal Philips Electronics, Hollandia)
	2 mérés: nyugalmi és részleges felülés miatt aktivált hasizmok mellett.
	A mérési hiba aránya 0,02-0,17 cm között volt, ami alacsonynak mondható.

	
	
	
	
	1 perces szünet a mérések közt (n=30 fő).

5 hét szünet a mérési alkalmak közt (n=10 fő).
	A visszamérés során a megbízhatóság a jó-nagyon jó tartományba került (ICC= 0,79-0,98), míg a mérési hibatartomány 0,09-0,3 cm közé.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Petrenko, D. et al. (2016.) (14)
	n=70 fő
	NA
	Computer tomográfia: 16-MSCT Toshiba Aquilion
	Mérés a diaphragma kupolájától a symphysis pubis alsó határáig 1 miliméterenként.
	45 év alatt az átlagos inter-rectus távolság 31,12 mm volt, míg 45 év felett 38,45 mm.

	
	28 férfi, 42 nő
	
	
	Amennyiben nem volt kontraindikált, az alanyok orális és vénás kontrasztanyagot is kaptak. 
	A vizsgálat szerint a m. rectus abdominis átmérője szorosan összefügg a linea alba szélességével.

	
	49 év (SD 11)
	
	
	
	A mérések alapján 3 fokozatot bevezetését ajánlják a szerzők: 
1.- rectus diastasis index (RDI) > 1,0. Ez nem indokol sebészi kezelést.
2.- RDI = 0,5-1,0. Varratokkal végzett abdominoplasztikát javasolnak.

3.- RDI <0,5. Háló beültetését javasolják az abdominoplasztika során.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Chiarello, C. M., McAuley, J. A. (2013.) (19)
	n=56 fő
	22 fő nullipara,

23 fő szült már
	Caliper, ultrahang készülék
	Két független vizsgáló.
	A köldök fölötti mérésnél a caliper és az ultrahang hasonló értékeket adott (ICC=0,79 nyugalomban, ICC=0,71 aktivitás közben).

	
	11 férfi, 45 nő
	BMI= 24,3 kg/m2
(SD 4,3)
	Caliper:

nylon digitális caliper, Mitutoyo America Corporation, Aurora, IL, USA
	Mérés a köldök fölött és alatt 4,5 cm-rel, háton fekvő helyzetben. 
	A kétfajta mérés közötti eltérés ±0,03 cm volt.

	
	34,8 év (SD 9,8; R 19-64)
	
	Ulrahang készülék 5 MHz-es görbe felszínű transzducerrel:

LOGIQ Book XP, GE Healthcare, Waukesha, WI, USA
	2 mérés: nyugalmi és részleges felülés miatt aktivált hasizmok mellett.
	A köldök alatti területen azonban a két módszert nem lehetett összehasonlítani a caliperes mérés során kapott rossz eredmények miatt.

	
	
	
	
	A caliperes méréshez a vizsgáló palpatióval kitapintotta a m. rectus abdominis mediális határait.
	

	
	
	
	
	A caliperes vizsgálat mindig megelőzte az ultrahangos mérést.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Elkhatib, H. et al. (2011.) (15)
	n=20 nő
	BMI= 29,1 kg/m2
(R 22,9-35)
	Mágneses rezonancia vizsgálat: Magnetom Avanto 1.5T (Siemens, Forsheim, Németország)
	T2 súlyozott axiális és saggitalis síkú felvételeket készítettek a L2 és a S3 csigolya közti területről.
	Az intraoperatív mérési eredmények nem szignifikánsan, de nagyobbak voltak, mint a preoperatív eremények, melynek oka az anesztézia miatt relaxált izom lehetett.

	
	33,6 év (SD 7,02; R 27-54)
	
	
	Ugyanezen területet intraoperatívan is vizsgálták erőltetett belégzés során. Az eredményeket cm-ben adták meg.
	A műtét után jelentősen csökkent a rectus diastasis mértéke, mely átlagosan így 0,5 cm (SD 0,44) lett.

	
	
	
	
	
	A 25 hónapos után követés során senkinél nem jelentkezett újra a rectus diastasis.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Mendes, D. A., et al. (2007.) (16)
	n=20 fő
	19 fő császármetszés
	Ultrahang készülék és sebészi mérés
	Az intraoperatív mérést két független vizsgáló végezte, sebészi mérőeszköz segítségével.
	A két vizsgáló által mért értékek között nem volt szignifikáns különbség (p>0,05).

	
	
	
	Medson Sonoace 8000 ultrahang magas frekvenciás transzducerrel (Korea)
	Hét mérési pont: 3, 6, 9, 12 cm-rel a köldök fölött, a köldök magasságában, illetve alatta 2 és 4 cm-rel.
	Az ultrahangos és az intraoperatív mérések közt nem volt szignifikáns különbség (p>0,05) a köldök fölött és a köldök magasságában, azonban a köldök alatt igen (p<0,05).

	
	
	
	
	A felvételeket megtartott, maximális belégzés és maximális kilégzés közben készítették, majd az értékeket átlagolták.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Mota, P., et al. (2013.) (9)
	n=20 nő
	12 fő a postpartum időszakban volt
	Palpatio, ujj-szélesség
	Két vizsgáló: az egyik 31 év gyógytornász tapasztalattal rendelkezett, míg a másik 7 év tapasztalattal.
	A tapasztaltabb vizsgáló esetén a palpatio megbízhatósága 0,812 volt, míg az ICC=0,766.

	
	29,3 év 
(R 16-49)
	Szülések száma átlagosan 0,7 
(R 0-2)
	Ultrahang készülék: GE Logic-e 4, 12 MHz-es, 39 mm-es lineáris transzducerrel (B-mód).
	Háton fekvő helyzetből részleges felülés kivitelezése. A térdek 90°-ban hajlítva, a karok a törzs mellett helyezkedtek el.
	A kevésbé tapasztalt vizsgáló esetén a palpatio megbízhatósága 0,764 volt, míg az ICC=0,732.

	
	
	BMI= 23,01 kg/m2
(R 18,9-28,51)
	
	Mérési pontok: 2 cm-rel a köldök fölött és alatt.
	A palpatio külső megbízhatósága 0,702 volt, míg az ICC=0,534.

	
	
	
	
	2 perces pihenő idő a vizsgálók mérései közt. 
	A palpatio és az ultrahang vizsgálat eredményei között nem volt különbség a tapasztaltabb vizsgáló esetén (p=0,198), azonban a kevésbé tapasztalt gyógytornász esetén igen (p=0,01).

	
	
	
	
	A palpatiós vizsgálat után az egyik gyógytornász ultrahang készülékkel is lemérte a távolságot.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Emanuelsson, P., et al. (2014.) (18)
	n=56 fő

Később 1 főt kizártak.
	BMI= 23 kg/m2
(R 18-31)
	Centiméter szalag: pre- és intraoperatív mérés
	Háton fekvő helyzetben, a csípők és térdek 30°-ban flektálva.
	A klinikai és az intraoperatív mérések között 0,4 mm volt a különbség a köldök fölött, és 4,7 mm a köldök alatt.

	
	2 férfi, 54 nő
	
	Computer tomográfia: Siemens Definition AS
	Mérési pontok: a proc. xyphoideus és a köldök közt félúton, illetve a köldök és a symphysis pubis közt félúton.
	A CT és az intraoperatív mérések átlagai közt 14,1 mm volt a különbség a köldök fölött, és 23,7 mm a köldök alatt.

	
	39,8 év 
(R 25-60)
	
	
	A vizsgáló háromszor mérte meg a távolságot a cm-szalaggal és az átlagot cm-ben adta meg. 
	A preoperatív klinikai vizsgálat túlbecsülte az intraoperatív IRD értékeket az esetek 35%-ában, több, mint 0,5 cm-rel.

	
	
	
	
	A CT felvételeket az axiális síkban készítették, mm pontossággal a fenti helyeken és testhelyzetben, az alany mély belégzése közben.
	A CT 87%-ban alulbecsülte az inter-rectus távolságot az intraoperatív mérésekhez képest több, mint 0,5 cm-rel.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Barbosa, S., et al. (2013.) (6)
	n=106 nő
	Császármetszés: 62,24%.

Természetes szülés: 37,76%.
	Caliper: UIU-STOOLS professional-Vernier CLA006
	Egy vizsgáló.
	A caliperes és az ultrahangos vizsgálatok eredményei közt nem volt szignifikáns különbség (p>0,05).

	
	27,1 év 
(SD 5,9)


	Szülések száma átlagosan 2,21 
(SD 1,39)
	Ultrahang készülék: Medson SonoAce 8000, 6-7 MHz-es lineáris transzducerrel (Korea).
	Háton fekvő testhelyzet, hajlított alsó végtagokkal. Innen emelkedjen meg a mellkassal, amíg a scapula már nem érinti a talajt.
	A Kappa teszt alapján a klinikai vizsgálat eredményeit az ultrahang vizsgálat 65%-ban erősítette meg.

	
	Szülés 72 órával a vizsgálatba való bekerülés előtt.
	BMI= 25,95 kg/m2
(SD 6,8)
	
	Mérési pontok: a köldök fölött 3, 6, 9, 12 cm-rel.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Mota, P., et al. (2012.) (12)
	n=24 nő
	Szülések száma átlagosan 0,75 
(R 0-2)
	Ultrahang készülék: LOGIQ e, GE Healthcare, 4-12 MHz-es, lineáris transzducerrel (B-mód).
	Egy vizsgáló.
	A test-retest vizsgálatok a különböző mérések során jó, vagy nagyon jó megbízhatóságot adtak (ICC=0,74-0,9).

	
	30,4 év 
(R 16-55)
	BMI= 22,7 kg/m2
(R 18,9-28,5)
	
	Háton fekvő testhelyzet, 90°-ban hajlított térdekkel, a karok a törzs mellett, a földön nyugodtak.
	A köldök alatt 2 cm-rel a részleges felülés során a megbízhatóság mérsékelt volt (ICC=0,5).

	
	12 fő 10,9 héttel 

(R 9-13) a szülés után
	
	
	Mérési pontok: 2 cm-rel a köldök fölött és alatt. 
	Az ultrahang belső megbízhatósága vizsgálva minden esetben az ICC>0,9-nél.

	
	12 fő 11,5 évvel 
(R 0-24) a szülés után
	
	
	Mérés: nyugalmi helyzetben, hasbehúzás közben és részleges felülés közben.
	

	
	
	
	
	A helyzeteket a kilégzés végén 4 mp-ig kellett kitartani, amit egy 6-10 mp-es pihenő idő követett.
	

	
	
	
	
	A méréseket a következő napon megismételték.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Liaw, L.-J., et al. (2011.) (20)
	n=30 nő (eset csoport)
	Természetes szülés (100%).
	Ultrahang készülék: SSD-550, 7,5 MHz-es, 38 mm-es lineáris transzducerrel (B-mód). (Aloka Co., Tokió, Japán)
	13 éves tapasztalattal rendelkező vizsgáló.
	Az utánkövetés során az IRD a köldök feletti pontokon szignifikánsan csökkent (p<0,05).

	
	31,3 év 
(SD 3,3)
	17 fő primipara, 13 fő multipara.
	
	Háton fekvő testhelyzet, a térdek alatt két párnával. 
	A hasizmok ereje és statikus állóképessége is javult (p<0,05).

	
	7 héttel és 6 hónappal voltak a szülés után.
	A kontroll csoport tagjai nulliparák voltak.
	
	Mérési pontok: A köldök alsó és felső határa, valamint ezektől 2,5 cm-rel feljebb és lejjebb.
	6 hónappal a szülés után a postpartum nőknek minden mérési ponton nagyobb volt az átlag inter-rectus távolságuk, mint a nullipara nőké (p<0,001).

	
	n=20 nő (kontroll csoport)
	BMI= 21,5 kg/m2
(SD 2,8)
	
	Normál kilégzés közben mérésenként 3 képet készítettek, melyekről tized cm pontossággal nyerték ki az adatokat.
	A hasizmok erő- és állóképessége is csökkent volt a nulliparákéhoz képest (p<0,001).

	
	31,9 év 
(SD 4,1)
	
	
	
	Az ultrahang megbízhatósága kitűnőnek bizonyult (ICC=0,91-0,97), míg a mérési hibatartomány az első mérésnél 0,13-0,2 cm közt, illetve a második mérésnél 0,12-0,18 cm közt volt.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Keshwani, N., et al. (2016.) (17)
	n=17 nő
	Szülések száma átlagosan 2 (SD 1)
	Ultrahang készülék: GE Volusion i system, 3-10 MHz-es lineáris transzducerrel (B-mód). (GE Healthcare, Chalfont St. Giles, Nagy-Britania)
	Két gyógytornász vizsgáló.
	A vizsgálók eredményei közt nem találtak szisztematikus torzítást.

	
	38 év 
(SD 8; R 28-50)
	A szülés ideje átlagosan 7 évvel (R 6 hónap – 25 év) a toborzás előtt volt.
	
	Háton fekvő helyzetben, a fej egy párnán pihent. 
	A köldök feletti és alatt mérési pontokon az ultrahang jó-nagyon jó megbízhatósággal működött (ICC=0,74-0,96).

	
	
	BMI= 26,4 kg/m2
(SD 7,3)
	
	Mérési pontok: 3 és 5 cm-rel a köldök fölött, a köldök felső határánál és 3 cm-rel a köldök alsó határa alatt.
	A köldök felső határánál mérsékelt volt a megbízhatósága (ICC=0,63).

	
	
	
	
	Minden vizsgáló 5 képet készített minden mérési ponton, két helyzetben: nyugalmi helyzetű és aktivált hasizmok mellett.
	A mérési hiba a köldök felett 0,23-0,38 cm közötti volt, a köldök felső határánál 0,71 cm, míg a köldök alatt 0,46 cm.


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Keshwani, N., et al. (2015.) (5)
	n=20 nő

Egy fő adatait később kizárták.
	9 fő császármetszés,

11 fő természetes szülés. Postpartum (100%).


	Ultrahang készülék: 
1) Voluson i, 3-10 MHz-es lináris transzducerrel (GE Healthcare, Waukesha, WI, USA)


	Egy vizsgáló.
	Az ultrahanggal végzett mérések belső megbízhatósága kitűnő volt (ICC>0,9).

	
	36 év 
(SD 6; R 18-60)
	Átlagosan 2 gyermeket szültek (SD 1).
	2) MyLab Five, 4-13 MHz-es lineáris transzducerrel (Esaote SpA, Genova, Olaszország)
	Az alanyokat kétszer vizsgálták meg, átlagosan két nap eltéréssel.
	A vizsgálat során a mérési hibahatár a 0,11-0,27 cm közti tartományba esett.

	
	
	A szülés ideje átlagosan 3 évvel (R 3 hónap – 17 év) a vizsgálat előtt volt.
	
	Háton fekvő helyzetben a fej alatt egy párna volt. 
	

	
	
	BMI=26,1 kg/m2
(SD 7)
	
	Mérési pontok: 3 és 5 cm-rel a köldök fölött, a köldök felső határánál és 3 cm-rel a köldök alatt.
	

	
	
	
	
	5 felvételt készítettek mérési pontoként az izom aktív, vagy nyugalmi állapotában. 
	

	
	
	
	
	Az egyes mérések között 5 mp pihenő időt tartottak.
	


	Első szerző, év
	Minta jellemzői
	Szülések száma,
Testösszetétel
	Mérő eszköz
	Protokoll
	Eredmények

	Keshwani, N. et al. (2015.) (22)
	n=21 nő

Egy főt később kizártak.
	Szülések átlagos száma 2 (SD 1).
	Ultrahang készülék: GE Logiq e, 4-13 MHzes lineáris transzducerrel (B-mód).
	Egy vizsgáló.
	A felvétel készítési technikák nem különböztek egymástól szignifikánsan (p=0,441).

	
	40 év 
(SD 6; R 26-52)
	BMI=22,8 kg/m2
(SD 1,9)
	Konvencionális, panoráma és akusztikus párnával módosított felvételeket készítettek.
	Háton fekvő helyzetben a fej alatt egy párna volt, a karok a törzs mellett feküdtek a talajon. 
	A panoráma felvételek során a megbízhatóság kiváló (ICC=0,975) lett, míg a mérési hiba 0,18 cm.

	
	
	
	
	Kilégzés közben készítettek 5 felvételt, miközben a hasizmok relaxált állapotban voltak.
	A módosított felvételek során a megbízhatóság szintén kitűnő lett (ICC=0,977), míg a mérési hiba 0,17 cm.

	
	
	
	
	
	Az ultrahang belső kozisztenciája minden esetben kiváló lett (ICC> 0,9).


1. táblázat: A feldolgozott cikkek összefoglalása
Megbeszélés:
Az összefoglaló tanulmány alapján nyilvánvaló, hogy a rectus diastasis mérésére több módszer áll rendelkezésre, azonban az evidencia alapú vizsgálatok még hiányoznak a szakirodalomból. Csupán egy cikket találtunk a keresés során, amelyet prospektív randomizált kísérletként definiáltak (12). Fontos ezért megjegyeznünk, hogy az egyes vizsgálatok közötti evidenciák nagyban különböznek egymástól. Mivel a rectus diastasis kutatása napjainkban kezd csak új lendületet venni, így kevés irodalom áll még rendelkezésre, ezért széleskörű keresést hajtottunk végre több adatbázisban is. Az olyan tanulmányok, melyekben nem a vizsgálaton, hanem az esetleges rizikó faktorokon, a szövődményeken és a kezelésen volt a hangsúly, kizárásra kerültek az összefoglaló cikkünkből. Ezek után már csak néhány kutatás maradt, melyek változatosan mutatták be, hogyan lehet vizsgálni a rectus diastasis nagyságát. 
Hazánkban még nem jelent meg tanulmány az inter-rectus távolság vizsgálatáról, mint ahogyan összefoglaló cikk sem, így ez a közlemény egyedülálló a maga nemében. A külföldi szakirodalomban is csak egy, az elmúlt években megjelent reviewt találtunk ebben a témában (22). Van de Water et Benjamin (2016.) összefoglalójukban olyan célokat tűztek ki maguk elé, mint hogy összegyűjtsék a jelenleg elérhető releváns szakirodalmat, illetve, hogy statisztikailag megvizsgálják e mérőeszközök hatékonyságát. A minta és a mérőeszközök leírásán túl, a szerzők kitértek a mérés során alkalmazott protokollokra is, mint ahogyan azt mi is tettük. Ezen túlmenően módszertani adatelemzést is végrehajtottak a COSMIN lista alapján, melynek eredményei szerint az ultrahangos és a palpatiós módszert is adekvát mérési lehetőségnek minősítették, azonban a CT és MRI készülék által végzett méréseket nem vizsgálták.
Jelen szakirodalmat összefoglaló közlemény információt ad a rectus diastasis klinikai mérési módszereinek lehetőségeiről, és ezáltal segítséget nyújt a szakdolgozók és a kutatók számára adott helyzethez a legmegfelelőbb mérőeszköz kiválasztásához. A kórházi gyakorlatban mai napig igen csak elterjedt palpatiós vizsgálat biztos alkalmazásához nagy tapasztalat szükséges. Ha ez a tapasztalat a vizsgáló rendelkezésére áll, úgy mérhető a rectus diastasis ujj szélességben is, habár nem ez a legpontosabb mérési lehetőség. A caliper is jól alkalmazható eszköznek bizonyult a gyakorlatban, azonban a köldök alatti területeken nagy óvatossággal kell kezelni a kapott eredményeket. A szakirodalomban leggyakrabban az ultrahang készüléket használták az inter-rectus távolság detektálására annak kiváló megbízhatósága miatt. A mérési módszerek közül a modernebb képalkotó technikák, úgy, mint computer tomográfia és mágneses rezonancia vizsgálat, sokkal pontosabb képet adnak a rectus diastasisról, mint az eddig említett módszerek. Azonban mégis a legpontosabb értékeket intraoperatíven tudjuk szerezni, mert ahogyan azt láthattuk, még a CT felvételek alapján is alábecsüljük a rectus diastasis nagyságát a műtét közbeni méréshez képest. Az összehasonlító tanulmányokban azt tapasztaltuk, hogy a különböző mérési módszerek egymáshoz viszonyítva is jól korrelálnak, azonban még hiányoznak a longitudinális validitási és érzékenységi vizsgálatok.

